brønnoperatør
Store norske leksikon,Samfunn,Utdanning og forskning,Grunnopplæring,Yrkesfaglig utdanning,Teknologi- og industrifag
Brønnoperatør er en felles betegnelse for seks grupper av fagarbeidere innen petroleumsvirksomhet. Man kan spesialisere seg som havbunnsinstallatør eller som brønnoperatør for sementering, komplettering, elektriske operasjoner, mekaniske operasjoner eller kveileoperasjoner.
Utdanning For alle fagene skjer opplæringen normalt ved to år i videregående skole og to år som lærling i bedrift. Første året: vg1 Teknologi- og industrifag. Andre året: vg2 Brønnteknikk. Deretter jobber man som lærling i to år i en bedrift og spesialiserer seg.  Opplæringen avsluttes med en fagprøve.Med teoriopplæring og minst fem års allsidig praksis i bedrift kan det være mulig å gå opp som praksiskandidat til fagprøven. Havbunnsinstallatør Brønnoperatør har som arbeidsoppgaver å installere, manøvrere og reparere utstyr og maskiner, og å utføre og overvåke disse operasjonene. En havbunnsinstallatør skal på grunnlag av egne observasjoner, analyser, måleresultater og instrumentavlesninger kunne vurdere og treffe selvstendige avgjørelser ved styring av brønnserviceoperasjoner. Faget omfatter hydrauliske røroperasjoner i hele prosessen fra leteboring til ferdigstillelse og vedlikehold. Les mer om havbunnsinstallatør Brønnoperatør for elektriske kabeloperasjoner Brønnoperatør for elektriske kabeloperasjoner, eller kabeloperatør, skal betjene elektroniske instrumenter i letebrønner og olje- og gassbrønner for å innhente informasjon om formasjon, reservoar, produksjonsegenskaper og forandringer i løpet av petroleumsfeltets levetid. Oljeselskapene er også avhengige av kabeloperasjoner for vedlikehold av brønnen, slik at optimale produksjonsforhold oppnås. Les mer om brønnoperatør for elektriske kabeloperasjoner, Brønnoperatør for mekaniske kabeloperasjoner Brønnoperatør for mekaniske kabeloperasjoner, eller kabeloperatør, skal manøvrere og installere avansert utstyr ned i brønnen for å innhente informasjon om formasjon, reservoar, produksjonsegenskaper og forandringer i løpet av petroleumsfeltets levetid. Oljeselskapene er også avhengige av kabeloperasjoner for vedlikehold av brønnen, slik at optimale produksjonsforhold oppnås og risikoen for utslipp minskes. Les mer om brønnoperatør for mekaniske kabeloperasjoner Brønnoperatør for kveilerøroperasjoner Brønnoperatør for kveilerørsoperasjoner, eller kabeloperatør, skal manøvrere og installere avansert utstyr ned i brønnen for å innhente informasjon om formasjon, reservoar, produksjonsegenskaper og forandringer i løpet av petroleumsfeltets levetid. Kveilerør, som ligger på store tromler og kan bli flere tusen meter lange, brukes til vedlikehold og ferdigstillelse av olje- og gassbrønner. Oljeselskapene er også avhengige av kabeloperasjoner for vedlikehold av brønnen, slik at optimale produksjonsforhold oppnås. Brønnoperatør for komplettering Brønnoperatør for komplettering, eller kompletteringsoperatør, skal kunne operere utstyr som skal installeres i oljebrønnen. Komplettering inngår som en vesentlig operasjon for å forbinde reservoar til overflate eller prosess-systemer og sikrer en kontrollert styring og kontroll av strømninger. Les mer om brønnoperatør for komplettering Brønnoperatør for sementering Brønnoperatør for sementering, eller sementeringsoperatør, deltar i hele prosessen fra leteboring til ferdigstillelse for produksjon og senere vedlikeholdsarbeid i oljebrønnen. Brønnoperatøren innen sementering er den siste som forlater plattformen etter å ha sementert igjen brønnen ved nedstengning. Arbeidsoppgavene kan deles inn i tre hovedområder: sementering, trykktesting og bruk av brønnverktøy. Utstyret som trengs for å utføre arbeidet, står fast montert om bord på riggen og består hovedsakelig av to store dieselmotorer, to høytrykkspumper, en sementeringsblandeenhet, et kontrollrom og diverse tilhørende utstyr. Les mer om brønnoperatør for sementering Les mer i Store norske leksikon petroleum petroleumsbrønn petroleumsutvinning Brønnoperatør for komplettering brønnoperatør for elektriske kabeloperasjoner Brønnoperatør for mekaniske kabeloperasjoner Brønnoperatør for sementering Eksterne lenker utdanning.no: brønnoperatør